Tradiționalul Obor, care a atras multe firme și producători particulari din zona Târgu Neamț, își modifică datele de desfășurare.
Anul trecut în octombrie, Administrația publică locală a hotărât ca Oborul să se organizeze sambăta.
Se pare că nu a fost o decizie extrem de inspirată din punctul de vedere al vânzărilor și peste 100 de administratori de firme au depus recent la primărie o petiție prin care au solicitat revenirea la ziua de luni. Un alt argument a fost că sâmbăta se mai organizează manifestări similare și în alte localități, Pipirig, Tupilați, Roznov și Bogdănești (Suceava).
Vasile Apopei, viceprimarul orașului Târgu-Neamț: "În privința restricțiilor de circulație pe drumurile publice din acea zonă, ele rămân neschimbate. Decizia de schimbare a zilei a fost luată de membrii comisiei de siguranță rutieră din cadrul primăriei".
C.T.S.